projecte-aina/catalan_government_crawling huggingface dataset:
El Govern ha de determinar el règim retributiu del personal docent i investigador universitari que pertanyi als cossos de funcionaris.
Aquest règim és l'establert per la legislació general de funcionaris, adequat, específicament a les característiques de l'esmentat personal.
A aquests efectes, el Govern ha d'establir els intervals de nivells o categories dins de cada nivell corresponents a cada cos docent, els requisits de promoció de l'un a l'altre, així com les conseqüències retributives.
El Govern pot establir retribucions addicionals a les anteriors lligades a mèrits individuals per l'exercici de les funcions següents: activitat i dedicació docent, formació docent, recerca, desenvolupament tecnològic, transferència de coneixement i gestió.
Les comunitats autònomes també poden establir retribucions addicionals lligades a mèrits individuals docents, investigadors, de desenvolupament tecnològic, de transferència de coneixement i de gestió per l'exercici de les funcions a què es refereixen els articles 33, 41.2 i 3.
Dins dels límits que per a aquesta finalitat fixin les comunitats autònomes, el consell social, a proposta del consell de govern de la universitat, pot acordar l'assignació singular i individual dels complements retributius esmentats.
El Govern determina el règim retributiu del personal docent i investigador universitari pertanyent als cossos de funcionaris.
Aquest règim, que té caràcter uniforme en totes les universitats, és el que estableix la legislació general de funcionaris, adequat específicament a les característiques del personal esmentat.
A aquests efectes, el Govern estableix els intervals de nivells o categories dins de cada nivell corresponents a cada cos docent, els requisits de promoció d'un a l'altre, així com les conseqüències retributives.
El Govern pot establir retribucions addicionals a les anteriors i lligades a mèrits individuals docents, investigadors i de gestió.
Les comunitats autònomes també poden establir retribucions addicionals lligades a mèrits individuals docents, investigadors i de gestió.
Dins dels límits que per a aquesta finalitat fixin les comunitats autònomes, el consell social pot acordar, a proposta del consell de govern, l'assignació singular i individual dels complements retributius.
El reingrés al servei actiu dels funcionaris i funcionàries de cossos docents universitaris en situació d'excedència voluntària s'efectua mitjançant l'obtenció d'una plaça en els concursos d'accés als cossos docents universitaris que qualsevol universitat convoqui, d'acord amb el que estableix l'article 62.
El reingrés al servei actiu dels funcionaris de cossos docents universitaris en situació d'excedència voluntària es du a terme obtenint una plaça en els concursos d'accés als cossos docents universitaris que convoqui qualsevol universitat, d'acord amb el que estableix l'apartat 2 de l'article 63.
Les comissions que jutgin els concursos d'accés han de proposar al rector, motivadament i amb caràcter vinculant, una relació de tots els candidats i candidates per ordre de preferència per al seu nomenament i sense que la proposta pugui excedir el nombre de places convocades a concurs.
El rector ha de procedir als nomenaments d'acord amb la proposta realitzada, ordenar-ne la inscripció en el corresponent registre de personal i la publicació en el Butlletí Oficial de l'Estat i en el de la comunitat autònoma, així com la seva comunicació al Consell d'Universitats.
La plaça obtinguda després del concurs d'accés s'ha d'exercir durant dos anys, com a mínim, abans de poder participar en un nou concurs per obtenir una plaça en una altra universitat.
Les comissions que jutgin els concursos d'accés han de proposar al rector, motivadament i amb caràcter vinculant, una relació de tots els candidats per ordre de preferència perquè siguin nomenats.
Els nomenaments, el nombre dels quals no pot superar el de places tretes a concurs, els fa el rector, s'inscriuen en el Registre de personal corresponent, es publiquen en el Butlletí Oficial de l'Estat i en el de la comunitat autònoma, i es comuniquen al Consell de Coordinació Universitària.
La plaça obtinguda després del concurs d'accés a què es refereix l'article 63 s'ha d'ocupar durant dos anys, com a mínim, abans de poder participar en un concurs nou a l'efecte d'obtenir una plaça en una altra universitat.
En els concursos d'accés, tant de torn lliure com per promoció interna, hi queden garantits, en tot moment, la igualtat d'oportunitats dels candidats i el respecte als principis de mèrit i capacitat.
En aquests concursos d'accés, les universitats han de fer pública la composició de les comissions, així com els criteris per a l'adjudicació de les places.
Una vegada efectuats, han de fer públics els resultats de l'avaluació de cada candidat, desglossada per cadascun dels aspectes avaluats.
En els concursos d'accés han de quedar garantits, en tot moment, la igualtat d'oportunitats dels candidats i el respecte als principis de mèrit i capacitat.
En els concursos d'accés, les universitats han de fer pública la composició de les comissions, així com els criteris per a l'adjudicació de les places.
Una vegada celebrats, han de fer públics els resultats de l'avaluació de cada candidat, desglossada per cadascun dels aspectes avaluats.
En les proves d'habilitació i en els concursos d'accés s'ha de garantir sempre la igualtat d'oportunitats dels candidats i el respecte als principis de mèrit i capacitat d'aquests.
Els estatuts regulen els procediments per designar els membres de les comissions dels concursos d'accés.
S'han de basar en criteris objectius i generals i han de garantir, en tot cas, la plena competència docent i investigadora dels membres.
Els membres de les comissions a què es refereix el paràgraf anterior que pertanyin a algun dels cossos docents que preveu l'apartat 1 de l'article 56 han de tenir el reconeixement dels períodes d'activitat investigadora mínims que estableix l'apartat 4 de l'article 57 per a cada un d'aquests cossos.
En els concursos d'accés, les universitats han de fer pública la composició de les comissions, així com els criteris per adjudicar les places.
Als concursos es poden presentar els qui hagin estat acreditats d'acord amb el que regulen, per a cada cas, els articles 59 i 60, així com els funcionaris del cos de professors titulars d'universitat i del cos de catedràtics d'universitat.
Així mateix, les universitats poden convocar places de promoció interna, que estiguin dotades en l'estat de despeses del seu pressupost, per a l'accés al cos de catedràtics d'universitat.
Aquestes places, que no poden superar el nombre màxim de places que siguin objecte d'oferta d'ocupació pública de torn lliure, aquest mateix any, per a l'accés als cossos docents de l'article 56 d'aquesta mateixa Llei, s'han de convocar per a funcionaris de carrera del cos de professors titulars d'universitat o de l'escala d'investigadors científics dels organismes públics de recerca, que hagin prestat, com a mínim, dos anys de serveis efectius sota la condició esmentada.
Els funcionaris que participin en aquests concursos han d'estar acreditats per al cos docent de catedràtics d'universitat.
Als concursos s'hi poden presentar els qui hagin estat acreditats d'acord amb el que regulen, per a cada cas, els articles 59 i 60, així com els funcionaris i funcionàries dels cossos de professors titulars d'universitat i de catedràtics d'universitat.
Les universitats públiques, de la manera que estableixin els seus estatuts i tenint en compte les necessitats docents i investigadores, acorden les places que s'han de proveir mitjançant un concurs d'accés entre habilitats, i amb aquesta finalitat ho han de comunicar a la Secretaria General del Consell de Coordinació Universitària, de la forma i en els terminis que estableixi el Govern.
La Secretaria General del Consell de Coordinació Universitària assenyala el nombre d'habilitacions que han de ser objecte de convocatòria en cada àrea de coneixement, en funció del nombre de places comunicades a la Secretaria General, a fi de garantir la possibilitat de selecció de les universitats entre habilitats.
Les comissions d'habilitació no poden proposar a la Secretaria General del Consell de Coordinació Universitària l'habilitació d'un nombre superior de candidats respecte al nombre d'habilitacions que assenyala l'apartat 2, però sí un nombre inferior, i fins i tot la no habilitació de cap candidat.
Els funcionaris del cos de professors titulars d'universitat poden presentar una sol·licitud per obtenir l'acreditació per a catedràtic o catedràtica d'universitat a la qual han d'adjuntar, d'acord amb el que s'estableixi per reglament, una justificació dels mèrits que addueixin.
Queden eximits del requisit de pertànyer al cos de professors titulars d'universitat els qui acreditin que tenen la condició de doctor amb vuit anys d'antiguitat com a mínim, i obtinguin l'informe positiu de la seva activitat docent i investigadora, d'acord amb el procediment que estableixi el Govern.
Les comissions nomenades d'acord amb el que indica l'article 57.2 han d'examinar els mèrits presentats pels sol·licitants i els poden sol·licitar aclariments o justificacions addicionals que s'han de lliurar per escrit dins el termini que s'estableixi.
A fi d'obtenir l'habilitació per al cos de catedràtics d'universitat, cal tenir la condició de professor titular d'universitat o catedràtic d'escoles universitàries amb tres anys d'antiguitat i titulació de doctor.
El Consell de Coordinació Universitària eximeix d'aquests requisits els qui acreditin que tenen la condició de doctor amb vuit anys d'antiguitat, com a mínim, i obtinguin de l'Agència Nacional d'Avaluació de la Qualitat i Acreditació un informe positiu sobre la seva activitat docent i investigadora.
A més, cal que superin les proves corresponents.
L'habilitació consta de dues proves.
La primera consisteix a presentar i discutir amb la Comissió els mèrits i l'historial acadèmic, docent i investigador del candidat.
La segona, a presentar davant de la Comissió i debatre amb aquesta un treball original de recerca.
Els qui tinguin el títol de doctor poden presentar una sol·licitud per obtenir l'acreditació per a professora o professor titular d'universitat a la qual han d'adjuntar, d'acord amb el que s'estableixi per reglament, una justificació dels mèrits que addueixin.
Les comissions nomenades d'acord amb el que indica l'article 57.2 han d'examinar els mèrits presentats pels sol·licitants i els poden sol·licitar aclariments o justificacions addicionals que s'han de lliurar per escrit en el termini que s'estableixi.
A fi d'obtenir l'habilitació per als cossos de professors titulars d'universitat i de catedràtics d'escoles universitàries, cal posseir el títol de doctor i superar les proves corresponents.
L'habilitació consta de tres proves.
La primera consisteix a presentar i discutir amb la Comissió els mèrits i l'historial acadèmic, docent i investigador del candidat, així com el seu projecte docent i investigador, que ha d'incloure el programa d'una de les matèries o especialitats de l'àrea de coneixement de què es tracti.
La segona consisteix a exposar i debatre amb la Comissió un tema del programa presentat pel candidat i que hagi elegit ell mateix entre tres temes sortejats.
La tercera prova consisteix a exposar i debatre amb la Comissió un treball original de recerca.
Per poder formar part de les comissions d'habilitació, els catedràtics d'escoles universitàries han de posseir el títol de doctor.
Només es poden convocar proves d'habilitació i concursos d'accés al cos de catedràtics d'escoles universitàries per a les àrees de coneixement que, a aquests efectes, estableixi el Govern, amb l'informe previ del Consell de Coordinació Universitària.
A fi d'obtenir l'habilitació per al cos de professors titulars d'escoles universitàries, cal posseir el títol de llicenciat, arquitecte o enginyer o, excepcionalment, en les àrees de coneixement que estableixi el Govern, amb l'informe previ del Consell de Coordinació Universitària, de diplomat universitari, arquitecte tècnic o enginyer tècnic i superar les proves corresponents.
L'habilitació consta de dues proves.
La primera consisteix a presentar i discutir amb la Comissió els mèrits i l'historial acadèmic, docent i investigador del candidat, així com el seu projecte docent, que ha d'incloure el programa d'una de les matèries o especialitats de l'àrea de coneixement de què es tracti.
La segona consisteix a exposar i debatre amb la Comissió un tema del programa presentat pel candidat i que hagi elegit ell mateix entre tres temes sortejats.
Només es poden convocar proves d'habilitació i concursos d'accés al cos de professors titulars d'escoles universitàries per a les àrees de coneixement que, a aquests efectes, estableixi el Govern amb l'informe previ del Consell de Coordinació Universitària.
El professorat pertanyent als dos cossos té plena capacitat docent i investigadora.
El professorat funcionari es regeix per les bases que estableixen aquesta Llei i el seu desplegament, per les disposicions que, en virtut de les seves competències, dictin les comunitats autònomes, per la legislació general de funcionaris que li sigui aplicable i pels estatuts.
c ) Catedràtics d'escoles universitàries.
d ) Professors titulars d'escoles universitàries.
Els catedràtics i els professors titulars d'universitat tenen plena capacitat docent i investigadora.
Els catedràtics i els professors titulars d'escoles universitàries tenen plena capacitat docent i, quan posseeixin el títol de doctor, també plena capacitat investigadora.
El professorat universitari funcionari es regeix per aquesta Llei i les disposicions de desplegament, per la legislació general de funcionaris que li sigui aplicable i pels estatuts.
Respecte als funcionaris dels cossos docents universitaris que prestin serveis a la universitat, correspon al rector adoptar les decisions relatives a les situacions administratives i el règim disciplinari, exceptuant-ne la de separació del servei, que l'acorda l'òrgan competent segons la legislació de funcionaris.
Les comunitats autònomes també poden establir retribucions addicionals lligades a mèrits individuals per l'exercici de les funcions següents: activitat i dedicació docent, formació docent, recerca, desenvolupament tecnològic, transferència de coneixements i gestió.
Dins els límits que per a aquesta finalitat fixin les comunitats autònomes, el consell social, a proposta del consell de govern, pot acordar l'assignació singular i individual d'aquests complements retributius.
Sense perjudici del que disposa l'apartat anterior, el Govern pot establir programes d'incentius per a la docència, la recerca, el desenvolupament tecnològic i la transferència de coneixement per l'exercici de les funcions a què es refereix l'apartat anterior, que comprenguin el personal docent i investigador contractat.
Els complements retributius derivats del desenvolupament dels dos apartats anteriors s'assignen amb la valoració prèvia dels mèrits per part de l'òrgan d'avaluació extern que la llei de la comunitat autònoma determini en el cas dels de l'apartat 2 i de l'Agència Nacional d'Avaluació de la Qualitat i Acreditació en el cas de l'apartat 3.
Així mateix, les comunitats autònomes poden establir retribucions addicionals lligades a mèrits individuals docents, investigadors i de gestió.
Dins dels límits que fixin les comunitats autònomes per a aquesta finalitat, el consell social pot acordar, a proposta del consell de govern, l'assignació singular i individual d'aquests complements retributius.
Sense perjudici del que disposa l'apartat anterior, el Govern pot establir programes d'incentiu docent i investigador que comprenguin el personal docent i investigador contractat.
Els complements retributius derivats del desplegament dels dos apartats anteriors, els assignen l'Agència Nacional d'Avaluació de la Qualitat i Acreditació o l'òrgan d'avaluació externa que la llei de la comunitat autònoma determini una vegada avaluats els mèrits.
Les universitats poden contractar professors col·laboradors per impartir ensenyaments només en les àrees de coneixement que estableixi el Govern, amb l'informe previ del Consell de Coordinació Universitària, entre llicenciats, arquitectes i enginyers o diplomats universitaris, arquitectes tècnics i enginyers tècnics.
En tot cas, han de comptar amb l'informe favorable de l'Agència Nacional d'Avaluació de la Qualitat i Acreditació o de l'òrgan d'avaluació externa que la llei de la comunitat autònoma determini.
La contractació de professores i professors ajudants doctors s'ha d'ajustar a les regles següents:
a ) El contracte s'ha de subscriure amb doctors.
La contractació exigeix l'avaluació positiva prèvia de la seva activitat per part de l'Agència Nacional d'Avaluació de la Qualitat i Acreditació o de l'òrgan d'avaluació externa que la llei de la comunitat autònoma determini, i és mèrit preferent l'estada del candidat en universitats o centres de recerca de prestigi reconegut, espanyols o estrangers, diferents de la universitat que porti a terme la contractació.
b ) La finalitat del contracte és la de desenvolupar tasques docents i de recerca.
c ) El contracte és de caràcter temporal i amb dedicació a temps complet.
d ) La durada del contracte no pot ser inferior a un any ni superior a cinc, i es pot prorrogar o renovar si s'ha concertat per una durada inferior a la màxima, sempre que la durada total no excedeixi els cinc anys indicats.
En qualsevol cas, el temps total de durada conjunta entre aquesta figura contractual i la prevista a l'article anterior, a la mateixa universitat o a una de diferent, no pot excedir els vuit anys.
Les situacions d'incapacitat temporal, maternitat i adopció o acolliment durant el període de durada del contracte n'interrompen el còmput.
Els professors ajudants doctors són contractats entre doctors que, durant dos anys com a mínim, no hagin tingut relació contractual, estatutària o com a becari amb la universitat de què es tracti, i que acreditin haver realitzat durant aquell període tasques docents i/o investigadores en centres no vinculats a la universitat.
Duen a terme tasques docents i de recerca, amb dedicació a temps complet, com a màxim durant quatre anys improrrogables.
La contractació exigeix l'avaluació prèvia positiva de la seva activitat per part de l'Agència Nacional d'Avaluació de la Qualitat i Acreditació, o de l'òrgan d'avaluació externa que la llei de la comunitat autònoma determini.
També poden contractar personal investigador de conformitat amb el que preveu la Llei 14/2011, d'1 de juny, de la ciència, la tecnologia i la innovació.
No es computa com a professorat contractat els qui no imparteixin docència en els ensenyaments conduents a l'obtenció dels títols oficials així com al personal propi dels instituts de recerca adscrits a la universitat i de les escoles de doctorat.
No es computa com a professorat contractat els qui no imparteixin docència en els ensenyaments conduents a l'obtenció dels títols oficials, així com el personal propi dels instituts de recerca adscrits a la universitat.
En els termes d'aquesta Llei i en el marc de les seves competències, les comunitats autònomes estableixen el règim del personal docent i investigador contractat de les universitats.
Poden contractar, en règim laboral, personal docent i investigador entre les figures següents: ajudant, professor ajudant doctor, professor col·laborador, professor contractat doctor, professor associat i professor visitant.
El nombre total del personal docent i investigador contractat no pot superar el quaranta-nou per cent del total del personal docent i investigador de la universitat.
La contractació de personal docent i investigador es fa mitjançant concursos públics, als quals s'ha de donar la publicitat que calgui i la convocatòria dels quals s'ha de comunicar amb prou antelació al Consell de Coordinació Universitària perquè en faci difusió a totes les universitats.
La selecció s'ha de fer amb respecte als principis constitucionals d'igualtat, mèrit i capacitat.
Es considera mèrit preferent estar habilitat per participar en els concursos d'accés a què es refereix l'article 63.
Les universitats poden contractar per a obra o servei determinat personal docent, personal investigador, personal tècnic o altre personal, per tal que dugui a terme projectes concrets de recerca científica o tècnica.
l ) La formació en l'ús i la seguretat dels mitjans digitals i en la garantia dels drets fonamentals a Internet.
b ) La igualtat d'oportunitats i no discriminació, per circumstàncies personals o socials, inclosa la discapacitat, en l'accés a la universitat, l'ingrés en els centres, la permanència a la universitat i l'exercici dels seus drets acadèmics.
El Govern, amb l'acord previ de la Conferència General de Política Universitària, per poder complir les exigències derivades de directives comunitàries o de convenis internacionals, o bé per motius d'interès general igualment acordats en la Conferència General de Política Universitària, pot establir límits màxims d'admissió d'estudiants en els estudis de què es tracti.
Els límits afecten el conjunt de les universitats públiques i privades.
El Govern, per motius d'interès general o per poder acomplir exigències derivades de directives comunitàries o de convenis internacionals, d'acord amb les comunitats autònomes i amb l'informe previ del Consell de Coordinació Universitària, pot establir límits màxims d'admissió d'estudiants als estudis de què es tracti.
Aquests límits afecten el conjunt de les universitats públiques i privades.
Correspon al Govern, amb l'informe previ de la Conferència General de Política Universitària, establir les normes bàsiques per a l'admissió dels estudiants que sol·licitin ingressar en els centres universitaris, sempre respectant els principis d'igualtat, mèrit i capacitat, i en tot cas d'acord amb el que indica l'article 38 de la Llei orgànica 2/2006, de 3 de maig, d'educació.
Correspon al Govern, amb l'informe previ de la Conferència General de Política Universitària, establir les normes bàsiques per a l'admissió dels estudiants que sol·licitin ingressar als centres universitaris, sempre respectant els principis d'igualtat, mèrit i capacitat.
En tot cas, i d'acord amb el que estableix l'article 38 de la Llei orgànica 2/2006, de 3 de maig, d'educació, per accedir als estudis universitaris és necessària la superació d'una única prova.
La Conferència General de Política Universitària ha de vetllar perquè el procediment d'admissió dels estudis universitaris de caràcter oficial sigui general, objectiu i universal, tingui validesa en totes les universitats espanyoles i respongui a criteris d'acord amb l'espai europeu d'educació superior.
Les universitats, d'acord amb la normativa bàsica que estableixi el Govern amb l'informe previ del Consell de Coordinació Universitària i tenint en compte la programació de l'oferta de places disponibles, estableixen els procediments per admetre els estudiants que sol·licitin ingressar en centres de les universitats, sempre amb respecte als principis d'igualtat, mèrit i capacitat.
El Consell de Coordinació Universitària ha de vetllar perquè les universitats programin els procediments d'admissió de manera que els estudiants puguin concórrer a universitats diferents.